Worcester F 80 Distinctiones

272 Vincere

Vincere.[[1]](#footnote-1) Scribitur in historia Romanorum quod ter vincenti pro republica triplex honor reddetur, scilicet, quod sederet in curru deaurato tractato deaurato per quatuor equos albos vsque ad capitolium. Secundo, quod deuicti ab eo traherenti ligati post currum eius. Tercio, quod in capitolio indueretur tuncia Jouis. Sed ne in istis superbiret deberet eo tria opprobria sustinere, scilicet, quod aliquis seruilis condicionis sederet cum eo in curru et quod sibi alapas daret dicendo Nochischelitos, id est, nosce teipsum. Tercio quod in eo die[[2]](#footnote-2) liceret vnicuique improparare victori quecumque vellet.

¶ Moraliter si vincerimus tres hostes, mundum, carnem, demonem triplex nobis honor debebitur, scilicet, sedere in curru bone fame que fertur quatuor rotis, scilicet, amore Dei, proximi humilitate in prosperis, pacientia in aduersis in trahitur. Quatuor rotis, id est, quatuor virtutibus cardinalibus. Secundus honor est quod hostes nostri post nos ligabuntur quia secundum Origen, demon etiam semel in temptando deuictus numquam amplius de illo vicio aut illum hominem de vicio temptabit.

¶ Tercius honor est quod debemus indui tunica Dei, id est, compassione Christi, sed ne de hiis superbiamus sedet nobisum caro nostra similis et calofizat nos cotidie temptando quia, [Gal. 5:17]: *Caro concupiscit aduersus spiritum*, etc. Et etiam hostes nostri de peccatis non confessis improparabunt nobis. Fertur de rege Medorum quod semper preualuit aduersus regem Persarum, sed filius eius econtro semper suc-

/fol. 321ra/

cubuit. Et quesitum est cur a quodam sapente. Tria se faciunt superari, vetus immucicia, amor proprie vtilitatis, et consilium iuuenum quorum contraria habuit pater.

¶ Quo ad primum genus patrie non dilexerunt se mutuo nec regere suum. Ideo dicit Philosophus in *Politicorum* quod ciuitas melius regitur amore ciuium quam sapientia in qua possunt esse discordie. Nam prosunt castra vbi deficiunt corda.

¶ Quo ad secundum hec fuit causa destructionis vel excidii Romani regis. Nam quamdiu consules et senatores pauperes fuerunt in domibus propriis et zelabant pro abundancia rei publice, floruit Roma secundum Augustinum, *De civitate*.

¶ Quo ad tercium patet de regno Roboam, [3] Reg. 12[:8]: qui contempsit consilium seniorum.

¶ Item civitas quedam in Egipto propter peccata sua multum infestabatur et ab intra et ab extra. Miserunt tandem ad quemdam magnum pro succourso habendo exponentes sue ciuitatis fortitudinem. At ille, Estne, inquit, ciuitas vestra superius cooperta et minuta contra iram Dei ne possit super vos descendere et si sic veniam et defendam vos quasi dicit cum Psal. [126:1]: *Nisi Dominus custodierit* *civitatem, frustra vigilat qui custodit eam.* Et Bar. 3[:10, 13]: *Quid est Israel quod in terram inimicorum es*. sequitur *si in via Dei ambulasses, utique in pace sempiterna[[3]](#footnote-3)* *habitasses*.

1. Vincere ] Lambeth begins this chapter: Scribitur in historia… with the “S” capitalized. [↑](#footnote-ref-1)
2. die ] *add.* die F 80. [↑](#footnote-ref-2)
3. sempiterna ] *corr*. super terram F 80, Lambeth. [↑](#footnote-ref-3)